ད་ལྟ་བླ་གྲྭ་བརྒྱ་ལྷག་རྒྱུན་བཞུགས་གནང་ཡོད་ལ་ཀླུ་ཚང་དགོན་ཆེན་གྱི་དགེ་བའི་བཤེས་གཉེན་ཤེས་རབ་བསྟན་དར་མཆོག་ཞུས་ཏེ་ལམ་ཁྲིད་བློ་སྦྱོང་རིག་གནས་སོགས་ཀྱི་འཆད་ཉན་གྱི་རྒྱུན་སྤེལ་དང་།དགོན་པ་རང་གི་གྲྭ་རྒན་གཞོན་བར་མ་མཐའ་དག་གིས་རང་ནུས་ཅི་ལྕོགས་ཀྱིས་གཏོར་མ་བཅའ་བཟོ་དཀྱིལ་འཁོར་བྲི་སྒྲུབ་ཆོས་ཐོག་དུས་མཆོད་སོགས་དང་བརྡ་སྤྲོད་རིག་གནས་བློ་སྦྱོང་ལམ་སྔགས་སོགས་ལ་ཐོས་བསམ་སྒོམ་པ་སོགས་ཀྱིས་འཇམ་མགོན་བླ་མ་ཙོང་ཁ་བ་ཆེན་པོ་ཐུགས་དགྱེས་པའི་མཆོད་པའི་སྤྲིན་ཕུང་འབུལ་བ་འདི་བཞིན་ལགས་སོ།།